  Виталий Пронин Удмуртиысь национальной библиотекаын ортчиз Австриын улӥсь удмурт тодосчиен, этнографен Татьяна Миннияхметоваен пумиськон но куинь берло книгаосыныз тодматскон. Татьяна Гильнияхметовна – история наукаосъя кандидат, философия наукаосъя доктор, уно аръёс ӵоже улэ но дышетэ Австриын. Ижкаре со вуиз этнографияя «МУДОР: сакральное пространство в культуре народов Урало-Поволжья» симпозиуме пыриськон вылысь. Но Удмуртиын улӥсьёс, егитъёс та тодосчиен рос-просгес мед тодматскозы шуыса, пумиськон радъямын на вал библиотекаын.Татьяна Миннияхметова вордӥськемын Башкортостанысь Бурай ёросысь Байшады гуртын, удмурт семьяын. Семьяязы куать нылъёс будӥзы, ог-огзылы юрттӥзы. Удмурт кун университетысь удмурт филология факультетэз йылпумъяса, Татьяна вордӥськем гуртаз бертӥз. Ӝоген сое, 23 аресъем нылашез, школалы директоре пуктӥзы. Нош куинь ар ортчыса, калыкез дышетонъя отличник ним сётӥзы. Ваньмыз огсыр радъяське вал. Но огпол Иже вуылыкуз пумиськиз Людмила Христолюбова тодосчиен. Солэн љуткамезъя ик наукая конференциосы пыриськыны, статьяос гожъяны кутскиз, кам сьќр удмуртъёслэсь сям-йылолъёссэс эскериз. Ужаз Удмуртиысь шаертодонъя музейын но, Историяя, кылъя но литературая институтын но, Уфаысь этнология эскеронъёсъя институтын но. Собере дышетӥз Эстониысь Тарту карысь университетын, Венгриысь Печ карысь университетын. Нош берло дас арзэ Австриысь Инсбрук карысь историяя но Европаысь этнологияя университетын ужа.Озьы ке но Татьяна – Россилэн гражданкаез. Та пумысен ачиз тодосчи тазьы шуэ:- Австриын одӥг кунлэн гражданинэз гинэ луыса улыны луэ. Отысь эшъёсы паймо: малы мон Австрилэн гражданкаез уг кариськиськы. Но мынам сюлмы интыяз ӧвӧл: кызьы вордіськем интыям, Россие, мон иностранка луыса бертылом?Татьяна Миннияхметоваен пумиськонэ лыктэмъёс солэн улон сюресэныз сяна, тодматскизы берло потэм книгаосыныз но. Кыл сярысь, одӥгаз люкамын тодмо фин тодосчилэн Уно Хольмберглэн 1911 арын но 1913-тӥ арын удмуртъёс но поръёс доры вуылэмез сярысь  гожтэтъёсыз. Тодосчилэн верамезъя, соос сокем тунсыкоесь, сокем яркыт усьто огшоры адямиослэсь нуналмысь улонзэс – лыдњыкуд ачид но со вакытъёсы вуиськод кадь.Нялтас вераса, паймытэ тодосчилэн сомында книгаос, бичетъёс поттыны быгатэмез, котькуд ужзэ пыр-поч малпаськыса лэсьтэмез. Миннияхметова тодэ 16 кылэз, наукая статьяоссэ удмурт но ӟуч кылын сяна, немец, англи но мукет кылъёсын эркын гожъя.  Солэсь лекциоссэ шумпотыса пумитало Венгриын, Финляндиын, Эстониын, Англиын, Шотландиын, Чехиын но трос мукет кунъёсын. Котькытын со возьматэ удмуртъёслэсь сям-йылолъёссэс, культуразэс. Но аслаз тодосчи сямен будэмезлы Татьяна Миннияхметова тау кариз удмурт тодосчиослы – Людмила Христолюбовалы, Валентин Кельмаковлы, Владимир Владыкинлы, Александр Шкляевлы.Пумиськон дыръя трос тунсыко учыръёс сярысь мадизы Татьянаен џош дышетскем тодосчиос – филология наукаосъя кандидатъёс Светлана Арекеева, Виктор Шибанов, шуныт кылъёссэс ӧз жалялэ матысь эшъёсыз – Историяя, кылъя но литературая интситутысь тодосчиос Елена Попова, Надежда Шутова, Нэлли Лигенко.- Татьяна Миннияхметовалэн книгаосыз УдГУ-ысь удмурт филология факультетысь студентъёс понна нуналлы быдэ ӝӧк вылын возён книгаос кадь луо, - пусйиз филология наукаосъя кандидат Галина Глухова. – Кин быгатоз на удмуртъёс сярысь англи кылын сыӵе чебер гожтыны, вераны, удмуртъёсты быдэс дуннелы сыӵе чебер но визьмо возьматыны…- Татьяналы ми егит дырысеныз ик туж паймиськом вал, - пусйиз Светлана Арекеева. – Яркыт, шаплы. Синмаськымон дышетскем сяна, со туж ӟеч спортсменка вал, пӧртэм ӵошатсконъёсын вормыліз, сое ноку нокин ӧз сутылы. Со дыре ик Татьяна пуш ласянь котьку вал туж эрико. Со эрико луэменыз ик со улонын сомында лэсьтыса вуттіз, дыр.Зэм но, 55 аресъем тодосчилэн пуш эрикезлы, кужымезлы, улон шоры капчиен учкемезлы али но паймоно. Тани та пумиськонэ но тодосчи уно сюрс иськемъёсты ортчыса вуиз. Озьы пӧрмиз: Австриысь вить пӧртэм самолётэн, кӧня ке городъёсын пересадка лэсьтыса, лобоно луэм. Но Удмуртиысь эшъёсыз доры, йӧскалык библиотекалэн шуныт «Тӧро Сэрегаз»  со дыраз вуиз, пумиськонэ лыктэм егитъёслы но мӧйыослы ачиз лобон бурдъёс кузьмаз кадь.Елена Миннигараева  Теги: даноадямиос удмуртдунне  